"emazwini akhulunywa ngunkulunkulu kuyabonakala ukuthi usevele uyijezisile inyama yomuntu. ingabe la mazwi, pho, amazwi esiqalekiso? amazwi akhulunywe ngunkulunkulu aveza ubunjalo bomuntu, futhi kungalesi sambulo owahlulelwa ngaso, futhi uma ubona ukuthi awukwazi ukwenelisa intando kankulunkulu, ngaphakathi uzizwa unosizi nokuzisola, uzibona unecala kunkulunkulu, futhi ungayifanele intando kankulunkulu. kunezikhathi lapho umoya ongcwele ekulungisa ngaphakathi, kanti lokhu kulungiswa kuqhamuka ekwahluleleni kukankulunkulu; kunezikhathi lapho unkulunkulu ekusola futhi afihle ubuso bakhe kuwe, lapho engakunaki nhlobo, angasebenzi ngaphakathi kuwe, akukhuze ngaphandle kwezwi ukuze akucwenge kahle. umsebenzi kankulunkulu kumuntu ngokuqavile ukuba agqamise isimo sakhe sokulunga. ubufakazi buni ekugcineni umuntu abuvezela unkulunkulu? ufakaza ukuthi unkulunkulu ungunkulunkulu olungile, ukuthi isimo sakhe singukulunga, ulaka, ukusola, kanye nokwahlulela; umuntu ufakaza isimo sokulunga kukankulunkulu. unkulunkulu usebenzisa ukwahlulela kwakhe ukwenza umuntu apheleliswe, ube nothando kumuntu, futhi wamsindisa umuntu—kodwa kungakanani okuqukethwe uthando lwakhe? kunokwahlulela, ubukhosi, ulaka, nokuqalekisa. yize noma unkulunkulu aqalekisa umuntu ngaphambilini, akazange aphonse umuntu ngaphandle emgodini omnyama ongenasiphelo, kodwa wasebenzisa lokho ukucwenga ukholo lomuntu; akazange ambulale umuntu, kodwa wenza ngendlela yokuba aphelelise umuntu. umongo wenyama yilowo ongokasathane—unkulunkulu wakusho kahle impela—kodwa amaphuzu enziwa ngunkulunkulu akahambisani ngokuphelele namazwi akhe. uyakuqalekisa ukuze mhlawumbe umthande, futhi ukuze wazi umongo wenyama; uyakusola ukuze uphaphame, ukuvumela ukuba uwazi ubuthaka bakho obungaphakathi kuwena, kanye nokwazi ukungafaneleki komuntu ngokupheleleyo. yingakho, iziqalekiso zikankulunkulu, ukwahlulela kwakhe, kanye nobukhosi nolaka—konke kunenhloso yokwenza umuntu apheleliswe. konke lokho unkulunkulu akwenzayo namuhla, kanye nesimo sokulunga yena asenza sinikucacele bha—konke kungokokuba umuntu apheleliswe, futhi lunjalo--ke uthando lukankulunkulu.